Спортыр фIыуэ зылъагъухэр зэкъуигъэувэнущ
КъБР-м и Жылагъуэ палатэм и деж щыIэ ЩIалэгъуалэ советым къыхилъхьа спорт проектыщIэр зыхуэгъэзар курыт еджапIэхэм щIэсхэрщ икIи абы пыщIа Iуэхугъуэхэр ирагъэкIуэкIынущ дунейпсо утыкум нэхъыфIу зы- къыщызыгъэлъэгъуа ди спортсмен нэхъ цIэрыIуэхэр хэту.
Проектыр ягъэхьэзыращ ЩIалэгъуалэ советым социальнэ политикэмрэ узыншагъэр хъумэнымкIэ и комитетым и унафэщI Тэтэр Къантемыр и жэрдэмкIэ.
Дэтхэнэ зэIущIэми щытепсэлъыхьынущ кърагъэблэгъа спортсменым и къекIуэкIыкIам, абы и ехъулIэныгъэ нэхъыщхьэхэм. Апхуэдэу хьэщIэм и щIыхькIэ спорт зэхьэзэхуэхэр къызэрагъэпэщынущ.
Япэ зэIущIэр щекIуэкIынущ Налшык къалэм дэт курыт еджапIэ №10-м икIи абы кърагъэблэгъэнущ дунейпсо утыкум зи цIэр щызыгъэIуа Бырхьэм Мухьэмэд.
КъБР-м и Жылагъуэ палатэм и пресс-IуэхущIапIэ.
